Mount Kenya

**Mount Kenya** je najviša planina u Keniji i druga po visini u Africi, odmah poslije planine Kilimandžaro. Nalazi se u središnjoj Keniji, odmah južno od ekvatora i oko 150&nbsp;km sjeveroistočno od glavnog grada, Nairobija. Po ovoj planini je naziv dobila i Republika Kenija.

**Nacionalni park Mount Kenya** se proteže 715&nbsp;km² oko njezina vha, u središtu planine, i prima oko 15.000 posjetitelja godišnje. Osnovan je 1949. godine kao šumski rezervat kako bi se zaštitila nevjerojatna ljepota krajolika visokih vrhova, ledenjaka i jedinstvene flore. Godine 1978. postao je rezervat biosfere, a 1997. godine nacionalni park, koji je kao takav upisan na UNESCO-v popis mjesta svjetske baštine u Africi kao "jedan od najdojmljivijih afričkih krajolika koji su jedinstven izvor za spoznaju evolucije i ekologije afro-alpske flore". Godine 2013., zaštićeno područje svjetske baštine je prošireno i na susjedno zaštićeno područje divljih životinja Lewa Downs i u njemu šumski rezervat Ngare Ndare, koji predstavljaju podnožje planine s prijelaznim područjem iz planinskog ekosustava u savanski sustav visoke aridnosti i bioraznolikosti.

Na planini živi više etničkih skupina kao što su Masai, Kĩkũyũ, Ameru i Embu, koji svi planinu drže za sveto mjesto, te svoje domove grade tako da gledaju u planinu.

## Prirodne odlike

### Geografija
Najviši vrhovi Mount Kenye su Batian (5.199 m), Nelion (5.188 m) i Point Lenana (4.985 m), koji su imena dobili po Masai poglavicama. Ovi vrhovi imaju ledene pokrivače od 4.650 m visine naviše, a najdublje doline su na visinama od 3.300 m.

Mount Kenya je zapravo stratovulkan koji je nastao prije oko 3 milijuna godina, kada je nastala i Istočna afrička rasjelina na istočnom rubu doline velike rasjeline, i uglavnom se sastoji od stijena kao što su: bazalt, porfir, granit, trahit i fonolit. Tisućama godina je njegov krater bio prekriven pokrivačom od leda i tada je planina imala visinu od oko 6.500 m. Zbog toga njezine stijene danas imaju jako erodirane litice i brojne udoline koje se radijalno šire od središta Trenutačno se na njoj nalazi 11 ledenjaka, a njezine šumske padine su važan izvor vode za cijelu Keniju (rijeke Tana i Ewaso Ng'iro).

Zbog visinskih raspona i gotovo konstantnih temperatura, vlage i visoke insolacije, vrhovi Mount Kenye su konstantno u oblacima.


file:Batian_and_Nelion_in_the_background_cropped.JPG|Kikuyu nastamba na planini Kenya
file:Batian_Nelion_and_pt_Slade_in_the_foreground_Mt_Kenya.JPG|Vrhovi batian i Nelion
file:Pt_Lenana_Mt_Kenya.JPG|Vrh Lenana je treći po visini i najpristupačniji
file:MtKenya_gletscher.jpg|Lewisov ledenjak je najveći na Mount Kenyi
file:Mt_kenya_gorges_valley_chogoria_route.jpg|Dolina klanaca Chogoria


### Flora i fauna

Od njezina podnožja prema vrhu niže se nekoliko diferenciranih vegetacijskih pojasa, od kojih su najniži prekriveni raznolikom šumom (kišna tropska šuma, bambus, niska zimzelena šuma), a najviši sadrže endemske alpske vrste cvijeća kao što su: divovska lobelija (*[[Lobelia aberdarica]]*) i nekoliko vrsta vrijesa, među kojima živi rijetki sisavac - Daman kamenjar.

Od životinja, na planini Mount Kenya obitava značajan kolobus (*Colobus*) i drugih majmuna, te nekoliko vrsta Dujkera i afrički bivol (*Syncerus caffer*), dok su neki dijelovi parka okruženi električnom ogradom kako bi se spriječio izlazak slonova u gusto naseljena područja i njihova bogata poljoprivredna polja.


file:The_gates_waterfall_mount_kenya.jpg|Slap na planini
file:Timberline_forest_with_lichens.jpg|Gusta niska šuma
file:Senecio_keniodendron2.jpg|Endemski *[[Senecio keniodendron]]* 
file:Giant lobelia.jpg|Lobelija (*[[Lobelia deckenii]]*)
file:Klipdas.jpg|Daman kamenjar


## Reference

## Vanjske veze

* Službena stranica zaklade Mount Kenya  Posjećeno 1. studenog 2011.
* Službena stranica Nacionalnog parka Mount Kenya   Posjećeno 1. studenog 2011.